《游列真观刘道士拉上潮际观渔》
宋代·赵汝回

珠宫何岧峣，前江后层嶂。
开山者何人，萧梁山中相。
窃惟经营者，岂曰此幽赏。
地灵宜仙事，境寂销俗相。
既积惜水功，帝命使瀛丈。
手泥烧丹灶，岁久化黄壤。
石突古殿出，磵循阴廊响。
道人如修静，我岂陶官长。
偶结清净缘，下榻税尘鞅。
夜报前溪渔，命将鱠享。
撑篷待月来，架桨乘潮上。
秋高气凄澹，清极思超敞。
暂废一夕眠，庶蒙列真奖。

作者简介：宗室，居温州永嘉，字几道。宁宗嘉定七年进士。官至主管进奏院。诗才高迈，自成一家，从其学者多知名。有《东阁吟稿》。